wickkiey/tamil-wikipedia-chunked huggingface dataset:
# தாசேக் குளுகோர் தொடருந்து நிலையம்

**தாசேக் குளுகோர் தொடருந்து நிலையம்** (ஆங்கிலம்: *Tasek Gelugor Railway Station* மலாய்: *Stesen Keretapi Tasek Gelugor*); சீனம்: 打色牛汝莪火车站) என்பது தீபகற்ப மலேசியா, பினாங்கு மாநிலத்தில் தாசேக் குளுகோர் நகரில் உள்ள ஒரு தொடருந்து நிலையம் ஆகும். இந்த நிலையம் தாசேக் குளுகோர் மற்றும் அதன் சுற்றுப்புறங்களுக்குச் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பினாங்கு மாநிலத்தின் தாசேக் குளுகோர் நகரில் இந்த நிலையம் உள்ளது.
# தாசேக் குளுகோர் தொடருந்து நிலையம்

## பொது

- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், தாசேக் குளுகோர் நகரில் புதிய தொடருந்து நிலையம் கட்டப்பட்டது. 10 சூன் 2014-இல் செயல்படத் தொடங்கிய இந்த நிலையம், கேடிஎம் இடிஎஸ்; கேடிஎம் கொமுட்டர் நிறுவனங்களின் தொடருந்துகளால் சேவை செய்யப் படுகிறது. இதற்கு முன்பு பன்னாட்டு விரைவு தொடருந்து சேவை (*International Express*) பயன்பாட்டில் இருந்தது.
# தாசேக் குளுகோர் தொடருந்து நிலையம்

## பொது

### தாசேக் குளுகோர்

**தாசேக் குளுகோர்** (*Tasek Gelugor*) நகரம், பினாங்கு, வட செபராங் பிறை மாவட்டத்தில்; அமைந்துள்ள நகரம். இந்த நகரம் வடக்கு-தெற்கு விரைவுச்சாலைக்கு அருகில் உள்ளது. பாடாங் செராய் நகருடன் இணைக்கும் சாலைகளும் உள்ளன  
பினாங்கு, ஜார்ஜ் டவுன் நகரில் இருந்து 41 கி.மீ. தொலைவில்; பட்டர்வொர்த் நகரில் இருந்து சுங்கை பட்டாணிக்குச் செல்லும் வழியியில் அமைந்துள்ளது. தவிர கெடா மாநிலத்தின் எல்லையில் அமைந்து உள்ளது.
# தாசேக் குளுகோர் தொடருந்து நிலையம்

## பொது

### தாசேக் குளுகோர் ஏரி

தாசேக் குளுகோர் நகரத்திற்கு அருகில் இருந்த ஆறு அடிக்கடி நிரம்பியதால் ஓர் ஏரி *(Tasik Gelugor)* உருவாக்கப்பட்டது. அந்த ஏரியின் நினைவாக இந்த இடம் பெயரிடப்பட்டதாகக் கூறப் படுகிறது.  
இந்த நகருக்கு அருகாமையில் உள்ள நகரங்கள் கெப்பாலா பத்தாஸ், பெனாகா, லூனாஸ் மற்றும் புக்கிட் மெர்தாஜாம். இந்த நகர்ப் பகுதியில் இருக்கும் தாசேக் குளுகோர் தொடருந்து நிலையம், இங்கு வசிக்கும் மக்களுக்கு, தெற்கு நோக்கி பயணிக்க மற்றொரு மாற்று வழியாக விளங்குகிறது.
# சீன குக்குறுவான்

**சீன குக்குறுவான்** (*Chinese barbet*)(***சைலோபோகன் பேபர்***) என்பது மெகலைமிடே குடும்பத்தில் உள்ள ஒரு பறவை சிற்றினம் ஆகும். இந்த சிற்றினம் முதன்முதலில் 1870-ல் இராபர்ட் சுவின்கோவால் விவரிக்கப்பட்டது. இது தெற்கு சீனாவில் மட்டுமே காணப்படும் அகணிய உயிரி.  
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது. இது முன்னர் கரும் புருவ குக்குறுவான் (*சைலோபோகன் ஊர்தி*) துணையினமாகக் கருதப்பட்டது.
# தைவான் குக்குறுவான்

**தைவான் குக்குறுவான்** (*Taiwan barbet*)(*சைலோபோகன் நச்சாலிசு*), **பூத்தையல் குக்குறுவான்** என்றும் அழைக்கப்படுவது தைவான் நாட்டில் மட்டுமே காணப்படும் அகணிய உயிரி ஆகும்.
# தைவான் குக்குறுவான்

## வகைப்பாட்டியல்

தைவான் குக்குறுவான் முன்னர் கரும் புருவ குக்குறுவான் (*சைலோபோகன் ஊர்தி*) துணையினமாகக் கருதப்பட்டது. முகட்டலகில் சிவப்பு புள்ளி ஒன்று உள்ளது. காது மறைப்புகள் மற்றும் கீழ் மலர் ஆகியவை நீல நிறத்தில் உள்ளன. தொண்டை கடுகு மஞ்சள் நிறமுடையது.
# தைவான் குக்குறுவான்

## பெயர்

தைவானில், இந்தப் பறவை "ஐந்து நிற பறவை" என்று அழைக்கப்படுகிறது . இதன் இறகுகளில் உள்ள ஐந்து வண்ணங்களை இப்பெயர் குறிக்கிறது. இதன் வண்ணமயமான இறகுகள் மற்றும் அழைப்பு *மர மீன்* என்று அழைக்கப்படும் ஒரு தாள வாத்தியத்தை ஒத்திருப்பதால், இந்த இனம் "வண்ணமயமான துறவி" என்றும் தைவானியரால்குறிப்பிடப்படுகிறது (; தைவானிய ஹொக்கியன் : ).
# தைவான் குக்குறுவான்

## வாழ்விடம் மற்றும் சூழலியல்

தைவான் குக்குறுவான் பொதுவாக உயரத்தில் உள்ள காடுகளில் காணப்படுகிறது. இது பழங்கள் மற்றும் பூச்சிகளை உண்கிறது. இனப்பெருக்க காலம் மார்ச் முதல் ஆகத்து வரை ஆகும். இது மரப்பொந்துகளில் கூடு கட்டுகிறது. இது ஏற்கனவே உள்ள பொந்துகளைப் பயன்படுத்தலாம் அல்லது தோண்டலாம்.
# குஞ்சுண்ணல்

**குஞ்சுண்ணல்** (*Paedophagy*)(பேடோபாஜி) என்பது மீன்கள் அல்லது பிற விலங்குகளின் உணவு நடத்தை ஆகும். இந்த வகை உணவு நடத்தையில், இவ்விலங்குகள் தமது உணவின் ஒரு பகுதி அல்லது முதன்மையாக மற்ற விலங்குகளின் முட்டைகள் அல்லது இளம் உயிரிகளை உண்ணுகின்றன. இருப்பினும், பேடோபாஜி நடத்தையினை முதலில் விவரித்த பி. எச். கிரீன்வுட், இது *சிக்லிட்* மீன்களிடையே காணப்படும் உணவூட்டும் நடத்தை என்று வரையறுக்கிறார்.
# குஞ்சுண்ணல்

## பேடோபாஜியினங்கள்

மொத்தத்தில் 200 முதல் 300 சிற்றினங்களைக் கொண்ட ஆப்பிரிக்காவில் உள்ள விக்டோரியா ஏரியில் காணப்படும் மீன்களில் குஞ்சுண்ணல் காணப்படுகிறது. ஆனால் பேடோபாஜிகளைப் பொறுத்தவரை இது 8 இனங்களைக் கொண்டிருப்பதாக அறியப்படுகிறது. ஆப்பிரிக்காவில் உள்ள மலாவி ஏரியில் மொத்தம் 500-1000 சிற்றினங்கள் உள்ளன.
# குஞ்சுண்ணல்

## வாயில் அடைகாத்தல்

வாயில் அடைகாத்தல் என்பது ஆப்பிரிக்க சிக்லிட்களில் பெற்றோர் பராமரிப்பின் மிகவும் பொதுவான முறையாகும். மேலும் இத்தகைய பெற்றோர் பேணல் பண்பு முன்னோர்களின் பராமரிப்பு முறையிலிருந்து உருவானதாகக் கருதப்படுகிறது. சிக்லிட் மீன்களில் தங்கள் குஞ்சுகளை தமது வாய் குழியில் அடைகாத்தல் நன்கு அறியப்பட்டிருப்பதால், தாயின் வாயிலிருந்து நேரடியாக குஞ்சுகளை உண்பது பேடோபாஜி அணுகுமுறைகளில் முக்கியமானதாகும். குஞ்சு பொரித்தவுடன், குஞ்சுகள் நன்கு உருவாகும் வரை மீன்களின் வாயினுள் வளர்ச்சி நடைபெறுகிறது. பொதுவாகப் பெற்றோரின் பாதுகாப்பில் ஒரு நிலை பின்பற்றப்படுகிறது. பிற நடத்தைகளில் சிச்லிடே குடும்பத்தைச் சேர்ந்த *பிளெகோடசு இசுட்ராலெனி* சிற்றினங்கள் அடங்கும்.
# குஞ்சுண்ணல்

## வாயில் அடைகாத்தல்

### காவல் கட்டத்திலிருந்து திருடுவது

பெற்றோரால் பாதுகாக்கப்படும் குஞ்சுகளை பேடோபேஜி உயிரினங்கள் அணுகுவதை உள்ளடக்கியது. சந்ததியினரைப் பாதுகாக்கப் பெற்றோர்கள் வேட்டையாடும் விலங்குகளைத் துரத்துவதற்கு தன்னால் முடிந்த அனைத்தையும் செய்கின்றன. குஞ்சுகளைப் பாதுகாக்கப் பெற்றோரின் இந்த திடீர் இயக்கம் காரணமாகக் குஞ்சுகள் துன்புறுகின்றன. தாய் வெற்றிகரமாகத் திரும்பி வரும் வரை சந்ததியினர் அனைவரும் ஓரிடத்தில் ஒன்றுசேர்ந்து காணப்படும். பின்னர் தாய் விலங்கு, தன் பாதுகாப்புப் பணியினைத் தொடரும். குஞ்சுகள் மீண்டும் தாயின் வாயில் நுழைய முயற்சிக்கும் நிகழ்வுகளும் சில சந்தர்ப்பங்களில் நடைபெறும். ஆனால் அச்சுறுத்தல் இல்லாததால் வாயினுள் நுழைவது நிராகரிக்கப்படும். தாய் பாதுகாப்பு அச்சுறுத்தலை உணரும்போது குஞ்சுகளை அழைத்து வாயினுள் பாதுகாக்கின்றது. பெரிய வாயினைக்கொண்ட குஞ்சுண்ணிகள், வாயில் அடைகாக்கும் உயிரிகளிடமிருந்து குஞ்சுகளை வெளியேற்றத் தகவமைப்பினைப் பெற்றுள்ளன. அதே சமயம் பற்களின் தழுவல் பெற்றோருடன் அதிகமாக இணைக்கப்படுவதைத் தவிர்க்க அனுமதிக்கிறது, இதனால் குஞ்சுண்ணிகளால் குஞ்சுகளின் இழப்பைத் தடுக்கிறது.  
-
# செங்களியன்

**செங்களியன்** (*Red-crested pochard*) என்பது ஒரு பெரிய மூழ்கு வாத்து ஆகும். இதன் அறிவியல் பெயரானது கிரேக்க சொல்லான *Netta* "வாத்து", மற்றும் இலத்தீன் *rufina*, "பொன்-சிவப்பு" ( *rufus*, என்பதிலிருந்து "ruddy" வந்தது) என்பதிலிருந்து வந்தது. இதன் இனப்பெருக்க வாழ்விடம் தெற்கு ஐரோப்பாவில் உள்ள தாழ்நில சதுப்பு நிலங்கள், ஏரிகள் மற்றும் கருங்கடலை ஒட்டிய புல்வெளி மற்றும் அரை பாலைவனப் பகுதிகளிலிருந்து மத்திய ஆசியா மற்றும் மங்கோலியா வரை நீண்டுள்ளது. இவை குளிர்காலத்தில் இந்தியத் துணைக்கண்டம் மற்றும் ஆப்பிரிக்காவின் சிலபகுதிகளுக்கு ஓரளவு வலசை போகின்றன.  
வயது வந்த ஆண் வாத்துகள் எளிதாக அடையாளம் காணத்தக்கதாக உள்ளன. அதாவது ஆண் பறவைகளுக்கு வட்டமான ஆரஞ்சு தலையும், சிவப்பு அலகும், கருப்பு மார்பகமும் உள்ளது. உடலின் பக்கவாட்டுகள் வெள்ளையாகவும், முதுகுபுறம் பழுப்பு நிறமாகவும், வால் கருப்பு நிறமாகவும் இருக்கும். பெண் பறவையின் உடல் மேற்பகுதி முழுவதும் வெளிர் பழுப்பு நிறமுள்ளதாகவும், முதுகுப் பகுதியும், உச்சந்தலையும் அடர் பழுப்பு நிறத்திலும், முகம் வெண்மையாகவும் இருக்கும். இவை கூட்டுப் பறவைகளாகும். குளிர்காலத்தில் பெரிய கூட்டமாக சேருகின்றன. பெரும்பாலும் மற்ற மூழ்கு வாத்துகளுடன் அதாவது களியன் வாத்துகளுடன் கலந்து இருக்கின்றன. இவை முக்கியமாக நீரில் மூழ்குதல் மூலம் உணவு தேடுகின்றன. இவை நீர்வாழ் தாவரங்களை உண்கின்றன.  
மூச்சுஇழுப்பு போன்ற ஒருவித ஒலியை ஆண் எழுப்பும். கரகரப்பான *வ்ராஹ்-வ்ராஹ்-வ்ராஹ்* என்ற ஒலியை பெண் எழுப்பும்.  
செங்களியான்கள் ஏரிக்கரையில் தாவரங்களுக்கு இடையில் கூடுகளை உருவாக்கி 8-12 வெளிர் பச்சை நிற முட்டைகளை இடுகின்றன.
# நீலக் காது குக்குறுவான்

**நீலக் காது குக்குறுவான்** (*Blue-eared barbet*)(*சைலோபோகன் சயனோடிசு*) என்பது தென்கிழக்கு ஆசியாவின் பிரதான நிலப்பரப்பைப் பூர்வீகமாகக் கொண்ட மெகலைமிடே குடும்பத்தில் உள்ள ஒரு குக்குறுவான் சிற்றினம் ஆகும். இதன் பரவலான பரவல் மற்றும் நிலையான எண்ணிக்கை காரணமாக இது பன்னாடு இயற்கைப் பாதுகாப்புச் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.. தொண்டை மற்றும் மார்பகங்களுக்கு இடையில் கருப்பு பட்டை ஒன்று காணப்படும். இது ஆகும் நீளமானது. குட்டையான கழுத்து, பெரிய தலை மற்றும் குட்டையான வால் கொண்ட குண்டான பறவை இது. அலகு அடர் வண்ணத்தில் உள்ளது. வயது வந்த ஆண் பறவை கருப்பு நெற்றியினைக் கொண்டது. காது மறைப்புகளுக்கு மேலேயும் கீழேயும் உள்ள திட்டுகள் ஆரஞ்சு நிறத்துடன் கூடிய மந்தமான தலை வடிவத்தைக் கொண்டுள்ளது. மேலும் இளம்பெண் பறவைகளின் காது மறைப்புகள் மற்றும் தொண்டை நீல நிறத்துடன் பச்சை நிறத் தலையுடன் இருக்கும்.  
ஆணின் பிராந்திய அழைப்பு மீண்டும் மீண்டும் உரத்த *கோ-தெக்* ஆகும்.
# நீலக் காது குக்குறுவான்

## பரவலும் வாழ்விடமும்

நீலக் காது குக்குறுவான் கிழக்கு நேபாளத்திலிருந்து வடகிழக்கு இந்தியா வழியாக தெற்கு தாய்லாந்து மற்றும் இந்தோசீனா வரையிலான மலைகளில் வசித்து இனப்பெருக்கம் செய்யவல்லது. இது உயரம் வரை புதர் மற்றும் காடுகளில் வாழ்கிறது.  
*மெசோபுக்கோ துவாக்லி ஓரியண்டலிசு* 1915-ல் ஹெர்பர்ட் சி. ராபின்சன் என்பவரால் தாய்லாந்து-கம்போடியா எல்லையில் கடற்கரையில் சேகரிக்கப்பட்ட ஏழு குக்குறுவான்களுக்காகவும், *சயனோடிசு* குக்குறுவானிலிருந்து வேறுபட்ட கோ சாங் தீவிலும் முன்மொழியப்பட்டது. இவை பெரியதாகவும் வெளிர் நிறமாகவும் இருந்தன. மேலும் இவற்றின் கண்களுக்குக் கீழே உள்ள சிவப்புப் புள்ளி தங்க நிறத்துடன் கலந்திருந்தது.  
மூன்று நீலக் காதுகள் கொண்ட குக்குறுவான்துணையினங்கள் 2014 முதல் செல்லுபடியாகும் உயிரலகாக அங்கீகரிக்கப்பட்டுள்ளன.  
- *சை. ச. சயனோடிசு* - தென்கிழக்கு நேபாளம், வங்காளதேசம் மற்றும் வடகிழக்கு இந்தியாவிலிருந்து மியான்மர், வடக்கு தாய்லாந்து மற்றும் தெற்கு சீனா வரை
- *சை. ச. ஓரியண்டலிசு* - கிழக்கு தாய்லாந்திலிருந்து கம்போடியா, லாவோஸ் மற்றும் வியட்நாம் வரை
- *சை. ச. இசுடுவர்டி* (ராபின்சன் & க்ளோஸ், 1919) - தீபகற்ப தாய்லாந்து
# பழுப்பு தொண்டை குக்குறுவான்

**பழுப்பு தொண்டை குக்குறுவான்** (*Brown-throated barbet*)(*சைலோபோகன் கோர்வினசு*) என்பது மெகலைமிடே குடும்பத்தில் உள்ள ஒரு பறவை சிற்றினமாகும். இது மேற்கு சாவகம் தீவினைச் சேர்ந்த அகணிய உயிரி.  
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# செங்குத குக்குறுவான்

**செங்குத குக்குறுவான்** (*Red-vented barbet*)(*சைலோபோகன் லாக்ராண்டியேரி* ) என்பது லாவோஸ், வியட்நாம் மற்றும் கம்போடியாவை பூர்வீகமாகக் கொண்ட ஒரு ஆசியக் குக்குறுவான் ஆகும். இங்கு இது மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகளில் வாழ்கிறது.
# செங்குத குக்குறுவான்

## உணவு

வியட்நாமில் உள்ள லாம் தாங் மாகாணத்தின் லாக் பாக் காடுகளில், இது *அத்தி* சிற்றினம், லிட்சியா *குபெபா*, கேம்பைலோபெர்மும் *செராட்டம்*, *தாளிசபத்த்ரிரி* சிற்றினம் பழங்களை உட்கொள்கிறது. *நெமா சிற்றினம்* *விரிங்தியா சிற்றின* மலர்கள், முதுகெலும்பில்லாத மற்றும் சில முதுகெலும்பு உயிரிகளை உண்ணுகின்றது.
# மலை குக்குறுவான்

**மலை குக்குறுவான்** (***சைலோபோகன் மான்டிகோலா***) என்பது மெகலைமிடே குடும்பத்தில் உள்ள ஒரு பறவை சிற்றினம் ஆகும். இது தென்கிழக்கு ஆசியத் தீவான போர்னியோவில் மட்டுமே காணப்படும் அகணிய உயிரி ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  
இவை பெண் செந்தொண்டை குக்குறுவானை ஒத்திருக்கின்றன. இவை சிறிய அலகுகளைக் கொண்டுள்ளன. மேல் அலகின் ஒவ்வொரு பக்கத்திலும் உள்ள ரிக்கை முட்கள் அடிப்பகுதியில் சிவப்பு புள்ளி இல்லை.
# மலை குக்குறுவான்

## நடத்தை மற்றும் சூழலியல்

மலை குக்குறுவான்கள் முதன்மையாகப் பழங்களை உண்கின்றன. ஆனால் எறும்புகள், சிக்காடாக்கள், தட்டாரப்பூச்சி, கிரிக்கெட்டுகள், வெட்டுக்கிளிகள், வண்டுகள், அந்துப்பூச்சிகள் மற்றும் மான்டிட்கள் போன்ற பலவிதமான பூச்சிகளையும் உண்ணும்.  
இந்த பறவைகள் மரத்துளைகளில் கூடு கட்டும். பொதுவாக 2 முதல் 4 முட்டைகள் வரை இடும். இவை 13 முதல் 15 நாட்களுக்கு முட்டைகளை அடைகாக்கும்.
# குல்தீப் சிங் (கட்டிடக் கலைஞர்)

உள்ள பாலிகா கேந்திரா கட்டடம்.]]  
**குல்தீப் சிங்** (*Kuldip Singh (architect)*) இந்தியாவைச் சேர்ந்த ஒரு கட்டிடக் கலைஞர் ஆவார். சிக்கலான கட்டிடக்கலை வடிவமைப்புகளுக்கும் நகர்ப்புற திட்டமிடலுக்காகவும் இவர் நன்கு அறியப்படுகிறார்.
# குல்தீப் சிங் (கட்டிடக் கலைஞர்)

## சுயசரிதை

குல்தீப் சிங் 1934 ஆம் ஆண்டு சிம்லாவில் பிறந்தார். 1951 ஆம் ஆண்டு தில்லி பல்தொழில்நுட்பப் பள்ளியில் கட்டிடக்கலையில் இளங்கலை பட்டம் பெற்றார். சண்டிகர் தலைநகர கட்டிட வளாகம் கட்டுமானத்தில் பணிபுரிந்த பல இளம் கட்டிடக் கலைஞர்களில் இவரும் ஒருவர்.  
இவர் தேசிய கூட்டுறவு மேம்பாட்டுக் கழக கட்டிடத்தையும், புது தில்லி மாநகராட்சி மன்றத்திற்கான பாலிகா கேந்திராவையும் வடிவமைத்தார்.
# குல்தீப் சிங் (கட்டிடக் கலைஞர்)

## மேலும் பார்க்கவும்

- சிவநாத் பிரசாத்
# ஆர். பிரசாத்து

**ஆர். பிரசாத்து** (*R. Prasad*) இந்தியாவைச் சேர்ந்த ஒரு கேலிச்சித்திர வரைஞர் ஆவார். தில்லியில் இருந்து வெளிவரும் மெயில் டுடே என்ற தினசரியுடன் தொடர்புடையவராகத் திகழ்கிறார். மெயில் டுடே இந்தியா டுடே குழுமம் மற்றும் டெய்லி மெயில் ஆகியவற்றின் கூட்டு முயற்சியாக இருப்பதால், பிரசாத்தின் படைப்புகள் இந்த வெளியீடுகளில் வெளிவருகின்றன.  
ஆர் பிரசாத்து 1966 ஆம் ஆண்டு மார்ச் மாதம் 17 ஆம் தேதி தென்னிந்தியாவின் கேரள மாநிலம் கோட்டயத்தில் உள்ள பளை கிராமத்தில் ஓர் இந்து நாயர் குடும்பத்தில் பிறந்தார். இவர் தற்போது புது தில்லியில் உள்ள சப்தர்சங் என்கிளேவு பகுதியில் வசிக்கிறார். பிரசாத்தின் கேலிச்சித்திரங்கள் பொதுவாக இந்தியாவில் இவருடைய அரசியல் நுண்ணறிவு, நகைச்சுவை மற்றும் முரண்பாட்டிற்காக பரவலாகப் பரப்பப்படுகின்றன.  
2010 ஆம் ஆண்டில், மெயில் டுடேயில் வெளியான பிரசாத்தின் ஆத்திரேலிய காவல்துறை தொடர்பான ஒரு கேலிச்சித்திரம் அந்நாட்டு காவல்துறை மற்றும் அரசியல் தலைவர்களிடம் சர்ச்சைக்கு உள்ளனது.
# மண்ணடி செங்கழுநீர் பிள்ளையார் கோயில்

**மண்ணடி செங்கழுநீர் பிள்ளையார் கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் ஜார்ஜ் டவுன் பகுதிக்கு அண்மையிலுள்ள மண்ணடி புறநகர்ப் பகுதியில் அமைந்துள்ள ஒரு பிள்ளையார் கோயில் ஆகும்.  
கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள மண்ணடி செங்கழுநீர் பிள்ளையார் கோயிலின் புவியியல் ஆள்கூறுகள், ஆகும்.
# பரேசு இரத்வா

**பரேசு இரத்வா** (*Paresh Rathwa*) இந்தியாவின் குசராத்து மாநிலம் சோட்டா உதய்பூர் மாவட்டத்தைச் சேர்ந்த ஒரு பாரம்பரிய பித்தோரா ஓவியர் ஆவார். பித்தோரா என்பது இரத்வா, பில்சு மற்றும் பிலாலா பழங்குடியினரால் சுவர்களில் வரையப்பட்ட ஒரு சடங்கு ஓவியமாகும். 1968 ஆம் ஆண்டு ஆக்த்து மாதம் 17 ஆம் தேதியன்று இவர் பிறந்தார். பொருளாதார சிக்கல் காரணமாக 10 ஆம் வகுப்பு வரை மட்டுமே படித்தார்.  
இளம் வயதிலேயே பித்தோரா கலைஞர்களுடன் கிராமம் கிராமமாகச் சென்று பயிற்சி எடுக்க ஆரம்பித்தார். 22 ஆவது வயதில் இரத்வா சமூகத்தில் இவருக்கு பித்தோரா கலைஞராக அங்கீகாரம் கிடைத்தது. 1990 ஆம் ஆண்டுவரை கிராமம் கிராமமாக பித்தோரா ஓவியத்தை வரைந்து கொண்டிருந்த இவர் பல்வேறு பன்னாட்டு, தேசிய, மாநில பழங்குடியினர் திருவிழாக்களில் கலந்து கொள்ளத் தொடங்கினார். குறிப்பாக 1995 ஆம் ஆண்டு சப்பானில் நடைபெற்ற பன்னாட்டு ஓவியக் கண்காட்சி மற்றும் 2000 ஆம் ஆண்டில் இத்தாலியில் நடைபெற்ற கண்காட்சி ஆகியவற்றை கூறலாம்.  
2023 ஆம் ஆண்டு பரேசு இரத்வாவிற்கு இந்தியாவின் நான்காவது உயரிய குடிமக்கள் விருதான பத்மசிறீ விருது வழங்கப்பட்டது.
# கரிம தையோசயனேட்டுகள்

**கரிம தையோசயனேட்டுகள்** (*Organic thiocyanates*) என்பவை RSCN என்ற வேதி வினைக்குழுவைக் கொண்டுள்ள அனைத்து கரிமச் சேர்மங்களையும் குறிக்கும். இந்த கரிம வேதி வினைக்குழு கந்தகத்துடன் இணைந்திருக்கும். R−S−C≡N கட்டமைப்பில் ஒரு S–C ஒற்றைப் பிணைப்பும் ஒரு C≡N முப்பிணைப்பும் இடம்பெற்றிருக்கும்.  
கரிம தையோசயனேட்டுகள் மதிப்புமிக்க கட்டுமானத் தொகுதிகளாகும். பல்வேறு கந்தகம் கொண்ட வேதி வினைக்குழுக்களையும் சாரக்கட்டமைப்புகளையும் இவை திறமையாக அணுக அனுமதிக்கின்றன.
# கரிம தையோசயனேட்டுகள்

## தயாரிப்பு

கரிம தையோசயனேட்டுகள் தயாரிப்புக்கான பல தொகுப்பு வழிகள் உள்ளன. அவற்றில் ஆல்கைல் ஆலைடுகள் மற்றும் கார தையோசயனேட்டுகள் ஆகியவற்றுக்கு இடையே நடைபெறும் வினை மிகவும் பொதுவானதாகும். ஐசோபுரோப்பைல் புரோமைடுடன் கொதிக்கும் எத்தனாலில் உள்ள சோடியம் தையோசயனேட்டை சேர்த்து சூடுபடுத்தினால் ஐசோபுரோப்பைல் தையோசயனேட்டு உருவாகும் வினையை இதற்கு உதாரணமாகக் கூறலாம். இந்த பாதையின் முக்கிய சிக்கல் ஆல்கைல் ஐசோதையோசயனேட்டு உருவாக்கம் ஆகும். இவை ஐசோதையோசயனேட்டு வழித்தோன்றல்களைக் கொடுக்க முனைகின்றன.  
சில கரிம தையோசயனேட்டுகள் கரிமகந்தகச் சேர்மங்களின் சயனேற்ற வினையின் மூலம் உருவாக்கப்படுகின்றன. சல்பீனைல் குளோரைடுகளும் (RSCl) தையோசல்பேட்டுகளும் RSSO3<sup>−</sup>) கார உலோக சயனைடுகளுடன் வினைபுரிந்து முறையே குளோரைடு மற்றும் சல்பைட்டின் இடப்பெயர்ச்சியுடன் தையோசயனேட்டுகளைக் கொடுக்கின்றன.  
அரைதையோசயனேட்டுகள் பெரும்பாலும் தையோசயனோசனேற்றம் மூலம் பெறப்படுகின்றன. அதாவது தையோசயனோசனின் வினைமூலம் பெறப்படுகின்றன. எலக்ட்ரான் மிகு அடி மூலக்கூறுகளுக்கு இந்த வினை சாதகமானதாக இருக்கும்.
# கரிம தையோசயனேட்டுகள்

## வினைகள்

கரிம தையோசயனேட்டுகள் இரைம்சுநேடர் தையோகார்பமேட்டு தொகுப்பு வினையில் தையோகார்பமேட்டுகளாக நீராற்பகுப்பு செய்யப்படுகின்றன.
# கரிம தையோசயனேட்டுகள்

## இதையும் காண்க

- மெத்தில் தயோசயனேட்டு
# கந்தக இருசயனைடு

**கந்தக இருசயனைடு** (*Sulfur dicyanide*) S(CN)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். வெண்மை நிறத்தில் திண்மமாகக் காணப்படுவதாகக் கருதப்படும் இந்த எளிய சேர்மம் முக்கியமாக கோட்பாட்டு அளவில் அடிப்படை ஆர்வத்தை கொண்டுள்ளது. இது இருசயனோசல்பேன்களின் (Sx(CN)<sub>2</sub>) முதல் உறுப்பினர் ஆகும். தையோசயனோசன்களும் ((SCN)<sub>2</sub>) , S<sub>4</sub>(CN)<sub>2</sub> வரையிலான உயர்பாலிசல்பேன்களும் இதில் உள்ளடங்கும். எக்சுகதிர் படிகவியல் ஆய்வுகளின்படி இம்மூலக்கூறு சமதளமானதாகும். SCN அலகுகள் நேர்கோட்டில் உள்ளன. S-C-S அணுக்களின் பிணைப்புக் கோணம் 95.6° ஆக உள்ளது. உலோக சயனைடுகள் மற்றும் கந்தக ஆலைடுகளின் வினைகள் பற்றிய ஆய்வு மூலம் S(CN)<sub>2</sub> இன் தயாரிப்பு சோடர்பேக்கிற்கு சேர்கிறது.
# இந்தியத் தேசிய வளர்ச்சியை உள்ளடக்கிய கூட்டணி

**இந்தியத் தேசிய வளர்ச்சியை உள்ளடக்கிய கூட்டணி** (*Indian National Developmental Inclusive Alliance* ) என்பது இந்தியாவில் நடந்து கொண்டிருக்கும் பாரதிய ஜனதா கட்சி தலைமையிலான பிரதமர் மோடியின் ஆட்சியில் நடக்கும் பெரும்பான்மைவாதம், ஊழல்வாதம், அரசுடமையை தனியார் மயமாக்கல், தனியார்துவவாதம்,
மக்களுக்கு எதிரான பொருளாதார விலைவாசி/வரி உயர்வு மற்றும் மதவாத/இனவாத ஆட்சியை வீழ்த்துவதற்கு இந்திய அளவிலான பிற மாநில கட்சி தலைவர்கள் இணைந்து இந்திய தேசிய காங்கிரசு கட்சியை மையமாக கொண்டு இந்திய நாட்டில் மதச்சார்பின்மை, முற்போக்குவாதம், பொதுவுடைமை, சோசலிசம் கொள்கையை மீண்டும் மீட்டேடுப்பதற்காக பல மாநில அரசியல் கட்சி தலைவர்களால் உருவாக்கப்பட்ட கூட்டணியாகும். இக்கூட்டணி 2024 இந்திய நாடாளுமன்ற தேர்தலில் பாரதிய ஜனதா கட்சி தலைமையிலான ஆளும் தேசிய ஜனநாயகக் கூட்டணியை எதிர்நோக்கம் விதமாக இந்தியாவில் உள்ள 26 அரசியல் கட்சிகள் இந்தியா கூட்டணியில் இடம் பெற்று இருந்தனர்.
# இந்தியத் தேசிய வளர்ச்சியை உள்ளடக்கிய கூட்டணி

## இந்தியா கூட்டணி உருவான வரலாறு

- மேலும் இக்கூட்டணியில் டெல்லி/பஞ்சாப்பில் அரவிந் கெஜ்ரிவாலின் ஆம் ஆத்மி கட்சி, உத்தரபிரதேசத்தில் அகிலேஷ் யாதவின் சமாஜ்வாடி கட்சி, பீகாரில் லாலு பிரசாந்த் யாதவின் ராஷ்டிரிய ஜனதா தளம், மகாராஷ்டிராவில் சரத்பவாரின் தேசியவாத காங்கிரஸ் மற்றும் உத்தவ் தாக்ரேவின் சிவ சேனா (உ.பா.தா), தமிழ்நாட்டில் மு. க. ஸ்டாலினின் திராவிட முன்னேற்றக் கழகம் போன்ற கட்சிகள் இந்தியா கூட்டணியில் இடம் பெற்றிருக்கும் அம்மாநில தலைவர்களின் முக்கியமான பெரிய மாநில கட்சிகள் ஆகும்.
- இதை தவிர இந்தியா கூட்டணியில் இந்திய தேசிய காங்கிரசு மையமாக கொண்டு இந்தியப் பொதுவுடைமைக் கட்சி, இந்திய மார்க்சிஸ்ட் பொதுவுடமைக் கட்சி, இந்திய ஒன்றிய முசுலிம் லீக் போன்ற சர்வதேச கட்சிகளும் இடம் பெற்று இருந்தனர்.
- இக்கூட்டணி 2023 சூன் 23 அன்று பீகார் முதலமைச்சர் நிதிஷ் குமார் தலைமையில் பட்னாவில் முதலாவது எதிர்க்கட்சிகள் கூட்டம் நடைபெற்றது.
- அதன் பிறகு இந்தியாவை ஆளும் பாஜக தலைமையிலான பிரதமர் நரேந்திர மோடியின் ஆட்சியை எதிர்கொள்ளும் விதமாக எதிரணியில் புதிய கூட்டணிகான முன்மொழிவு பரிந்துரைக்கப்பட்டு இந்திய தேசிய காங்கிரஸ் தலைமையிலான ஐக்கிய முற்போக்குக் கூட்டணித் தலைவி சோனியா காந்தி தலைமையில் 2023 சூலை 18 இல் பெங்களூரில் நடைபெற்ற இரண்டாவது கூட்டத்தில் கூட்டணிக்கான முன்மொழிவு ஏற்கப்பட்டு இந்தியா கூட்டணி என்று பெயரும் இறுதி செய்யப்பட்டது.
- இந்தக் கூட்டத்தில் வரலாற்றுச் சிறப்புமிக்க மூன்றாவது கூட்டம் மும்பையில் தேசியவாத காங்கிரஸ் தலைவர் சரத் பவார் தலைமையில் நடைபெறும் என்று அறிவிக்கப்பட்டது.
# இந்தியத் தேசிய வளர்ச்சியை உள்ளடக்கிய கூட்டணி

## கூட்டணியில் உள்ள கட்சிகள்

இந்தியத் தேசிய வளர்ச்சியை உள்ளடக்கிய கூட்டணி இந்தியா முழுவதிலும் உள்ள பல்வேறு அரசியல் கட்சிகளை உள்ளடக்கியது. கூட்டணியில் அங்கம் வகிக்கும் 26 கட்சிகள்:
| இந்திய தேசிய காங்கிரசு | மல்லிகார்ச்சுன் கர்கெ | தேசியக் கட்சி |  |
| --- | --- | --- | --- |
| சமாஜ்வாதி கட்சி | அகிலேஷ் யாதவ் | உத்தரப் பிரதேசம், மகாராட்டிரம், மத்தியப் பிரதேசம் |  |
| திராவிட முன்னேற்றக் கழகம் | மு. க. ஸ்டாலின் | தமிழ்நாடு, புதுச்சேரி |  |
| சிவசேனா (உ.பா.தா) | உத்தவ் தாக்ரே | மகாராட்டிரம் |  |
| தேசியவாத காங்கிரஸ் கட்சி (சரத்பவார்) | சரத் பவார் | மகாராட்டிரம் |  |
| இந்தியப் பொதுவுடமைக் கட்சி (மார்க்சிஸ்ட்) | சீத்தாராம் யெச்சூரி | தமிழ்நாடு, ராஜஸ்தான், கேரளா |  |
| இந்திய ஒன்றிய முஸ்லிம் லீக் | கே. எம். காதர் மொகிதீன் | கேரளம் |  |
| ஜம்மு காஷ்மீர் தேசிய மாநாட்டு கட்சி | பாரூக் அப்துல்லா | சம்மு காசுமீர் |  |
| இந்தியப் பொதுவுடைமைக் கட்சி | து. ராஜா | கேரளம், தமிழ்நாடு, மணிப்பூர் |  |
| ஆம் ஆத்மி கட்சி | அரவிந்த் கெஜ்ரிவால் | 3 | டெல்லி, பஞ்சாப் |
| ஜார்க்கண்ட் முக்தி மோர்ச்சா | ஹேமந்த் சோரன் | 3 | சார்க்கண்டு |
| பாரத் ஆதிவாசி கட்சி | ராஜ்குமார் ரோத் | 1 | ராஜஸ்தான் |
| விடுதலைச் சிறுத்தைகள் கட்சி | தொல். திருமாவளவன் | 2 | தமிழ்நாடு |
| புரட்சிகர சோசலிசக் கட்சி | மனோஜ் பட்டாச்சாரியா | 1 | கேரளம் |
| இராச்டிரிய ஜனதா தளம் | லாலு பிரசாத் யாதவ் | 3 | பீகார் |
| மறுமலர்ச்சி திராவிட முன்னேற்றக் கழகம் | வைகோ | 1 | தமிழ்நாடு |
| இந்தியப் பொதுவுடமைக் கட்சி (மார்க்சியம்-லெனினியம்) விடுதலை | தீபன்கர் பட்டாச்சார்யா | 2 | பீகார், சார்க்கண்டு |
| கேரளா காங்கிரஸ் கட்சி | பி. ஜே. ஜோசப் | 1 | கேரளம் |
| இராச்டிரிய லோக்தந்திரிக் கட்சி | ஹனுமான் பெனிவால் | 1 | ராஜஸ்தான் |
| அனைத்திந்திய பார்வார்டு பிளாக்கு | ஜி. தேவராஜன் | 0 | மேற்கு வங்காளம் |
| கொங்குநாடு மக்கள் தேசிய கட்சி | கொங்கு ஈஸ்வரன் | 1 | தமிழ்நாடு |
| சுதந்திரமான | } |  |  |
# இந்தியத் தேசிய வளர்ச்சியை உள்ளடக்கிய கூட்டணி

## முன்பிருந்த கட்சிகள்

| ஐக்கிய ஜனதா தளம் | நிதிஷ் குமார் | பீகார், அருணாசலப் பிரதேசம், மணிப்பூர் |  |
| --- | --- | --- | --- |
| அகில இந்திய திரிணாமுல் காங்கிரசு | மம்தா பானர்ஜி | மேகாலயா, மேற்கு வங்காளம் |  |
| இந்துஸ்தானி அவாமி மோர்ச்சா | ஜீதன் ராம் மாஞ்சி | பீகார் |  |
| தேசியவாத காங்கிரஸ் கட்சி (அஜித் பவார்) தற்போது தேசியவாத காங்கிரஸ் கட்சியாக | அஜித் பவார் | மகாராட்டிரம் |  |
| இராஷ்டிரிய லோக் தளம் | ஜயந்த் சிங் | உத்தரப் பிரதேசம் | } |
# முத்தியால்பேட்டை வேணுகோபால கிருஷ்ண சுவாமி கோயில்

**முத்தியால்பேட்டை வேணுகோபால கிருஷ்ண சுவாமி கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் மண்ணடி புறநகர்ப் பகுதியில் அமைந்துள்ள ஒரு பெருமாள் கோயில் ஆகும். மண்ணடி ஸ்ரீகிருஷ்ணன் கோயில் என்ற மற்றொரு பெயராலும் இக்கோயில் அழைக்கப்படுகிறது.  
கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள முத்தியால்பேட்டை வேணுகோபால கிருஷ்ண சுவாமி கோயிலின் புவியியல் ஆள்கூறுகள், ஆகும்.  
இக்கோயிலில், சுதர்சனர் மற்றும் நரசிம்மர் சன்னதிகள், சீனிவாச பெருமாள், ருக்மணி தாயார், இராமர், ஆஞ்சநேயர் மற்றும் ஆண்டாள் ஆகியோருக்கு தனித்தனியாக சன்னதிகள் உள்ளன.  
இக்கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
# அனுசா யாதவ்

**அனுசா யாதவ்** (Anusha Yadav) இந்தியாவைச் சேர்ந்த ஒரு புகைப்படக் கலைஞர் ஆவார். 1975 ஆம் ஆண்டில் இவர் பிறந்தார்.  
*ஆள்மாறாட்டங்கள்* என்ற தலைப்பிலான இவரது தொடர் புகைப்படங்களுக்காக விமர்சன கவனத்தைப் பெற்றார். இத்தொகுப்பில் இவர் தன்னை ஒரு பிரபலமான பெண்ணாகச் சித்தரித்தார். இவரது ஆள்மாறாட்ட படங்களில் அமெரிக்க மாதிரியான பெட்டி பேச், நெதர்லாந்து நாட்டின் நடன் மங்கை மாதா அரி மற்றும் முகலாய இளவரசி மெகர்-உன்-நிசா ஆகியோர் அடங்குவர்.  
தனிப்பட்ட விவரிப்புகள் மூலம் நவீன இந்தியாவின் வரலாறு மற்றும் வளர்ச்சியை ஆவணப்படுத்தும் குடும்ப புகைப்படங்களின் மெய்நிகர் தொகுப்பான *இந்தியன் மெமரி திட்டத்தை அனுசா யாதவ் நிறுவினார்.*  
இவரது படைப்புகள் ஊசுட்டனில் உள்ள நுண்கலை அருங்காட்சியகத்தின் சேகரிப்பில் சேர்க்கப்பட்டுள்ளன.
# இசுலாமாபாத்து மாதிரி சிறப்பு பொருளாதார மண்டலம்

**இசுலாமாபாத்து மாதிரி சிறப்புப் பொருளாதார மண்டலம்** (*Islamabad Model Special Economic Zone*) என்பது சீனா-பாக்கித்தான் பொருளாதார வழித்தடத்துடன் (CPEC) தொடர்புடைய இசுலாமாபாத்தின் இராவத் அருகே அமைந்துள்ள சிறப்புப் பொருளாதார மண்டலமாகும். கூட்டாட்சி தலைநகரில் உள்ள இந்த வகையான ஆரம்ப வசதியை இது குறிக்கிறது. இது 2023 ஆம் ஆண்டு சூலை மாதம் 18 ஆம் தேதியன்று நாட்டின் பிரதமர் செக்பாசு செரீப் இதற்கான அடிக்கல்லை நாட்டி மண்டலத்தை திறந்து வைத்தார்.
# இசுலாமாபாத்து மாதிரி சிறப்பு பொருளாதார மண்டலம்

## பின்னணி

இந்த மண்டலம் தேசிய நெடுஞ்சாலை எண் -5 மற்றும் இசுலாமாபாத் விரைவுச்சாலை சந்திப்பில் 1,000 ஏக்கருக்கும் அதிகமான பிரதான தொழில்துறை பகுதியை உள்ளடக்கியுள்ளது. $2.5 பில்லியன் முதலீடுகளை இது ஈர்க்கும். சுமார் 1,000 வேலை வாய்ப்புகளை உருவாக்கும் என்று எதிர்பார்க்கப்படுகிறது. கூடுதலாக, நாட்டில் குறைந்த கார்பன் கால்தடம் தொழில்களின் வளர்ச்சியை வளர்ப்பது இதன் குறிக்கோள்களில் ஒன்றாகும்.
# தண்டையார்பேட்டை அருணாச்சலேசுவரர் கோயில்

**தண்டையார்பேட்டை அருணாச்சலேசுவரர் கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் தண்டையார்பேட்டை புறநகர்ப் பகுதியில் அமைந்துள்ள ஒரு சிவன் கோயில் ஆகும்.  
கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள தண்டையார்பேட்டை அருணாச்சலேசுவரர் கோயிலின் புவியியல் ஆள்கூறுகள், ஆகும்.  
தமிழக அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
# கியூரியம் அறுபுளோரைடு

**கியூரியம் அறுபுளோரைடு** (*Curium hexafluoride*) CmF<sub>6</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். கியூரியம் மற்றும் புளோரின் தனிமங்கள் சேர்ந்து இச்சேர்மம் உருவாகிறது. இன்னும் ஒரு கருதுகோள் நிலை சேர்மமாக இருக்க வேண்டும் என்றாலும் வெப்பவண்ணப்படிவு முறை ஆய்வுகள் இதை அடையாளம் காணப்பட்டதாகக் கூறப்படுகிறது.
# மேற்கு வங்காள அரசுப் பள்ளிச் சேவை தேர்வில் ஊழல் 2022

**மேற்கு வங்காள அரசுப் பள்ளிச் சேவை ஆணையத் தேர்வில் ஊழல்** (*West Bengal School Service Recruitment Scam*), இந்தியாவின் மேற்கு வங்காள மாநில அரசின் அரசுப் பள்ளிச் சேவை ஆணையம், 2022ம் ஆண்டிலிருந்து செய்த பள்ளிப் பணியார்கள் தேர்வில் நடைபெற்ற ஊழல் மற்றும் முறைகேட்டைக் குறிக்கும். இந்த ஊழல் முறைகேடு வழக்கை நடுவண் புலனாய்வுச் செயலகம் மற்றும் அமலாக்க இயக்குனரகம் விசாரிக்கிறது. இவ்வழக்கில் தொடர்புடைய அகில இந்திய திரிணாமுல் காங்கிரசு கடசியின் பொதுச் செயலாரும், மேற்கு வங்க அரசின் கல்வி அமைச்சரான பார்த்தா சாட்டர்ஜி 23 சூலை 2022 அன்று கைது செய்யப்பட்டார். 18 சூலை 2023 அன்று முன்னாள் மேற்கு வங்க கல்வி அமைச்சர் பார்த்தா சாட்டர்ஜி மீது விசாரணை நடத்த நடுவண் புலனாய்வுச் செயலகத்திற்கு மேற்கு வங்காள ஆளுநர் அனுமதி வழங்கினார்.
# மேற்கு வங்காள அரசுப் பள்ளிச் சேவை தேர்வில் ஊழல் 2022

## பின்னணி

நவம்பர் 2021 அன்று கல்கத்தா உயர் நீதிமன்றம், சிபிஐயை மேற்கு வங்க அரசின் பள்ளிச் சேவை பணியாள்ர்கள் தேர்வு முறைகேட்டை விசாரிக்க உத்தரவிட்டது.  
மே 2022ல் முன்னாள் சிபிஐ அதிகாரியும், மம்தா பானர்ஜி அமைச்சரவையில் அமைச்சராக இருந்த *உபேந்திரநாத் பிஸ்வாஸ்* தனது முகநூல் பக்கத்தில் அரசுப் பள்ளிச் சேவை தேர்வாணையத் தேர்வில் நடைபெறும் ஊழல் முறைகேடுகளைச் சுட்டிக் காட்டினார்.  
23 சூலை 2022 அன்று அமலாக்க இயக்குனரகம் மேற்கு வங்க கல்வி அமைச்சர் பார்த்தா சாட்டஜியை கைது செய்து விசாரணை நடத்தியது.  
பார்த்தா சாட்டர்ஜியின் தனி உதவியாளரும், நடிகையுமான அர்பிதா முகர்ஜியின் வீட்டை அமலாக்க இயக்குனரக அதிகாரிகள் 23 சூலை 2022 அன்று சோதனை நடத்தி ரூபாய் 21 கோடி பணம் மற்றும் 120 இலட்சம் மதிப்பிள்ள தங்க நகைகளைக் கைப்பற்றியதுடன், அர்பிதா முகர்ஜியை தங்களின் கட்டுப்பாட்டில் கொண்டுவந்தனர்.
இருப்பினும் தான் தங்கியிருந்த வீட்டை அமைச்சர் பார்த்தா சாட்டர்ஜி பயன்படுத்தியதாக தெரிவித்தார். அடுத்த நாள் அர்பிதா முகர்ஜியின் மற்றொரு வீட்டை அமலாக்க இயக்க அதிகாரிகள் சோதனையிட்டதில் ரூபாய் 27.90 கோடி பணத்தாள்கள் மற்றும் 6 கிலோ தங்கத்தைக் கைப்பற்றினர்.  
10 ஆகஸ்டு 2022 அன்று மேற்கு வங்க பள்ளிப் பணியாளர்கள் தேவாணையததின் சிறப்பு அலோசகர் சாந்தி பிரசாத் சின்கா மற்றும் மேற்கு வங்க அரசின் பள்ளிக் கல்வித்துறை செயலாளர் அசோக் சாகாவை சிபிஐ விசாரணை செய்து கைது செய்தனர். 15 செப்டம்பர் 2022 அன்று சிபிஐ மேற்கு வங்காள பள்ளிக் கல்வி வாரியத்தின் தலைவர் கல்யாண்மாய் கங்கோபாத்தியாவை விசாரித்து கைது செய்தது.  
19 செப்டம்பர் 2022 அன்று மேற்கு வங்க மாநில பணியாளர் தேர்வு வாரியத்தின் முன்னாள் தலைவரும், வடக்கு கொல்கத்தா பல்கலைக்கழகத்தின் துணைவேந்தருமான சுபிரேஷ் பட்டாச்சாரியவை சிபிஐ கைது செய்தது. 11 அக்டோபர் 2022 அன்று அமலாக்க இயக்குனரகம் திரிணாமூல் காங்கிஸ் கட்சியின் சட்டமன்ற உறுப்பினரும், மேற்கு வங்க பள்ளிச் சேவைகளுக்கான ஆணையத்தின் தற்போதைய தலைவருமான மாணிக் பட்டாச்சாரியாவை கைது செய்தது.  
17 ஏப்ரல் 2023 அன்று பல கட்ட விசாரணைகளுக்குப் பின்னர் சிபிஐ, திரிணாமூல் காங்கிரஸ் சட்டமன்ற உறுப்பினராக ஜிபன் கிருஷ்ணா சாகா கைது செய்யப்பட்டார்.  
28 மே 2023 அன்று முதலமைச்சர் மம்தா பானர்ஜியின் அண்ணன் மகனும், நாடாளுமன்ற மக்களவை உறுப்பினருமான அபிசேக் பானர்ஜியை அமலாக்க இயக்குனரகம் விசாரணை செய்தது.
# மேற்கு வங்காள அரசுப் பள்ளிச் சேவை தேர்வில் ஊழல் 2022

## எதிர் விளைவுகள்

28 சூலை 2022 அன்று ஊழல் முறைகேடு வழக்கில் தொடர்புடைய அமைச்சர் பார்த்தா சாட்டர்ஜியை திரிணாமூல் காங்கிரஸ் கட்சியிலிருந்தும், கல்வி அமைச்சர் பதவியிலிருந்தும் நீக்கப்பட்டார்.
# மேற்கு வங்காள அரசுப் பள்ளிச் சேவை தேர்வில் ஊழல் 2022

## உச்ச நீதிமன்றத்தின் தீர்ப்பு

இவ்வழக்கில் இந்திய உச்ச நீதிமன்றம் ஏப்ரல் 2025 அன்று அளித்த தீர்ப்பில் முறைகேடாக பணி நியமனம் செய்யப்பட்ட 25,000 ஆசிரியர்களையும் பணியிலிருந்து நீக்கி, ஆசிரியர் தேர்வு வாரியம் புதிதாக போட்டித் தேர்வு நடத்தி ஆசிரியர்களை பணியமர்த்த தீர்ப்பு வழங்கியது.
# மேற்கு வங்காள அரசுப் பள்ளிச் சேவை தேர்வில் ஊழல் 2022

## இதனையும் காண்க

- பார்த்தா சாட்டர்ஜி
- அபிசேக் பானர்ஜி
- சாரதா நிதி நிறுவன மோசடி
- வியாபம் முறைகேடு
- இந்தியாவில் ஊழல்
# வரிக் குக்குறுவான்

**வரிக் குக்குறுவான்** (*Lineated barbet*)(***சைலோபோகன் லைனேட்டசு***) என்பது மெகலைமிடே குடும்பத்தினைச் சார்ந்த குக்குறுவான் பறவைச் சிற்றினமாகும். இது தென்கிழக்கு ஆசியாவிலுள்ள பிரம்மபுத்திரா ஆற்றுப் படுகையான தெராய் பகுதியில் காணப்படும் அகணிய உயிரி ஆகும். இது பழந்தின்னி வகையினது. மரத்தின் தண்டுகளின் துளைகளில் கூடுகளை அமைக்கிறது.
# பசுநீலத் தொண்டை குக்குறுவான்

**பசுநீலத் தொண்டை குக்குறுவான்** (*Turquoise-throated barbet*)(*சைலோபோகன் செர்சோனெசசு*) என்பது தாய்லாந்தில் காணப்படும் ஒரு ஆசியக் குக்குறுவான் ஆகும். இந்த குக்குறுவான் இதன் அலகுகளின் விளிம்பில் உள்ள முள்முடிகள் மூலம் இவற்றின் பெயரைப் பெற்றன. இந்தச் சிற்றினம் பழங்கள் மற்றும் பூச்சிகளை உண்கிறது. இது நீலக்கழுத்துப் பச்சைக் குருவியின் துணையினமாகக் கருதப்பட்டது.
# பட்டர்வொர்த் தொடருந்து நிலையம்

**பட்டர்வொர்த் தொடருந்து நிலையம்** (ஆங்கிலம்: *Butterworth Railway Station* மலாய்: *Stesen Keretapi Butterworth*); சீனம்: 北海火车站) என்பது தீபகற்ப மலேசியா, பினாங்கு, வட செபராங் பிறை மாவட்டம், பட்டர்வொர்த் நகரில் உள்ள ஒரு தொடருந்து நிலையம் ஆகும். இந்த நிலையம் பட்டர்வொர்த் மற்றும் அதன் சுற்றுப்புறங்களுக்குச் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பினாங்கு மாநிலத்தின் பட்டர்வொர்த் நகரில் இந்த நிலையம் உள்ளது.
# பட்டர்வொர்த் தொடருந்து நிலையம்

## பொது

- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், தாசேக் குளுகோர் நகரில் புதிய தொடருந்து நிலையம் கட்டப்பட்டது. 2015-இல் செயல்படத் தொடங்கிய இந்த நிலையம், கேடிஎம் இடிஎஸ்; கேடிஎம் கொமுட்டர் நிறுவனங்களின் தொடருந்துகளால் சேவை செய்யப் படுகிறது.  
இதற்கு முன்பு தாய்லாந்து, பாங்காக், பன்னாட்டு விரைவு தொடருந்து (*International Express*) சேவையின் தெற்கு முனையமாகச் செயல்பட்டது. இந்தச் சேவை இப்போது நிலையத்தில் முடிவடைகிறது.
# பட்டர்வொர்த் தொடருந்து நிலையம்

## பொது

### சுல்தான் அப்துல் அமீத் படகுத் துறை

பினாங்கு சென்ட்ரல் மற்றும் சுல்தான் அப்துல் அலீம் படகுத்துறை ஆகிய மையங்களுக்கு அருகில் இந்த நிலையம் அமைந்துள்ளது. அத்துடன் பினாங்கு தீவுக்குச் செல்வதற்கான படகுகளுக்கும்; பேருந்துகளுக்கும் அங்கு பாதசாரிகள் நடைபாதைகளும் உள்ளன.  
இந்த நிலையம் மலேசியக் கூட்டரசு சாலை 1 வழியாக பட்டர்வொர்த் நகரத்துடன் இணைக்கப்பட்டு உள்ளது. அத்துடன் செபராங் பிறை, பட்டர்வொர்த், செபராங் ஜெயா, பிறை மற்றும் பினாங்கு தீவுக்கு சேவை செய்யும் ஒரு முக்கியமான நிலையமாகவும் கருதப்படுகிறது.
# பட்டர்வொர்த் தொடருந்து நிலையம்

## பொது

### ரேபிட் பினாங்கு

பட்டர்வொர்த் நகரத்தில் இருந்து பினாங்கு தீவுக்குச் செல்லவும்; பினாங்கு தீவில் இருந்து பட்டர்வொர்த் வருவதற்கும்; ஒரு மணிநேரத்திற்கு ஒரு முறை பெரி படகு சேவைகள் உள்ளன. 2021-ஆண்டு முதல் பாதசாரிகளுக்கு மட்டுமே இந்தச் சேவை வழங்கப்படுகிறது.  
பட்டர்வொர்த் தொடருந்து நிலையத்திற்கு அருகில் பினாங்கு சென்ட்ரல் பேருந்து முனையம் உள்ளது. அங்கு இருந்து ரேபிட் பினாங்கு மூலமாக பினாங்கு தீவிற்குச் செல்லலாம்.
# பட்டர்வொர்த் தொடருந்து நிலையம்

## தொடருந்து சேவைகள்

மலாயா தொடருந்து நிறுவனத்தின் கேடிஎம் இடிஎஸ் மற்றும் கேடிஎம் கொமுட்டர் வழங்கும் தொடருந்து சேவைகள்:  
- **கேடிஎம் கொமுட்டர் வடக்குப் பிரிவு**: பட்டர்வொர்த் –
- **ETS Train No. EP9372/EP9371** "Premium": பட்டர்வொர்த்– >>> ;
- **ETS Train No. EP9176/EP9171** "Premium": பட்டர்வொர்த்–
# பட்டர்வொர்த் தொடருந்து நிலையம்

## முன்னாள் சேவைகள்

- **SRT Train 36 International Express:** பட்டர்வொர்த்-பாங்காக்
- **KTM Intercity Train 01/02 Ekspres Rakyat:** பட்டர்வொர்த்––Singapore
- **KTM Intercity Train 10/11 Ekspres Sinaran Utara:** பட்டர்வொர்த்–
- **KTM Intercity Train 22 Senandung Mutiara:** பட்டர்வொர்த்–
- **KTM Intercity Train 23 Senandung Mutiara:** பட்டர்வொர்த்–சிங்கப்பூர்
# பகதூர் பிரசாத்

**பகதூர் பிரசாத் சிங்** (*Bahadur Prasad Singh*) ஒரு முன்னாள் இந்திய நடுத்தர தூர ஓட்டப்பந்தய வீரர் ஆவார். 1965 ஆம் ஆண்டு செப்டம்பர் மாதம் முதல் தேதியன்று இவர் பிறந்தார். 5000 மீட்டர் ஓட்டத்தில் தற்போதைய தேசிய சாதனையை இவர் வைத்துள்ளார். சிங் 1992 ஆம் ஆண்டு சூன் மாதம் 27 ஆம் தேதியன்று இங்கிலாந்தின் பர்மிங்காமில் 5000 மீ ஓட்டப்போட்டியில் சாதனையை (13:29.70) படைத்தார். பின்னர் 1995 ஆம் ஆண்டு டிசம்பர் மாதம் 23 ஆம் தேதியன்று 1995 ஆம் ஆண்டு சென்னையில் நடந்த தெற்காசிய விளையாட்டுப் போட்டியில் பிரசாத் 3:38.00 நிமிடத்தில் 1500 மீ தேசிய சாதனையை நிகழ்த்தினார். இந்த சாதனை 23 ஆண்டுகளாக இவரிடம் இருந்தது.  
பிரசாத் 1992 ஆம் ஆண்டு நடைபெற்ற பார்சிலோனா ஒலிம்பிக்கில் 5000 மீ போட்டியில் இந்தியாவைப் பிரதிநிதித்துவப்படுத்தினார், அங்கு இவர் பந்தய தூரத்தை 13:50.71 நேரத்தில் கடந்தார். 1996 ஆம் நடைபெற்ற அட்லாண்டா ஒலிம்பிக்கில் 1500 மீ ஓட்டத்திலும் பங்கேற்றார். அவர் ஐந்தாவது பிரிவில் முதல் சுற்றில் 3:46.16 என்ற முயற்சியுடன் எட்டாவது இடத்தைப் பிடித்தார். நடுத்தர தூர ஓட்டத்தில் இவர் செய்த சாதனைகளுக்காக 1992 ஆம் ஆண்டிற்கான அர்ச்சுனா விருது இவருக்கு வழங்கப்பட்டது.
# கிரினியா

***கிரினியா*** (*Kirinia*) என்பது ஐரோப்பாவிலும் ஆசியாவிலும் காணப்படும் நிம்பலிடே குடும்பத்தின் பட்டாம்பூச்சிகளின் பேரினமாகும் .
# கிரினியா

## சிற்றினங்கள்

கிரினியா பேரினத்தின் கீழ் ஐந்து சிற்றினங்கள் பட்டியலிடப்பட்டுள்ளன.  
- *கிரினியா கிளிமேனே*
- *கிரினியா எபமினோண்டாசு*
- *கிரினியா எபிமெனைட்சு*
- *கிரினியா எவர்சுமன்னி* <small>(எவர்சுமேன், 1847)</small> கஜகஸ்தான், கிசாரோ-தர்வாஸ், பாமிரோ-அலை
- *கிரினியா ரோக்செலானா*
# நீதா

***நீதா*** (*Neita*) என்பது நிம்பாலிடே குடும்பத்தில் உள்ள சாட்டிரினே என்ற துணைக்குடும்பத்தைச் சேர்ந்த பட்டாம்பூச்சிகளின் பேரினமாகும்.
# நீதா

## சிற்றினங்கள்

- *நீதா துர்பானி* <small>(திரிமென், 1887)</small>
- *நீதா எக்சுடென்சா* <small>(பட்லர், 1898)</small>
- *நீதா அயோதெனியா* <small>(வான் சன், 1949)</small>
- *நீதா நீதா* <small>(வாலென்கிரென், 1875)</small>
- *நீதா ஆர்பிபாலசு* கீலாந்து, <small>1990</small>
- *நீதா விக்டோரியே* <small>(அரிவிலசு, 1899)</small>
# பிரதான் மந்திரி மாத்ரி வந்தனா யோஜனா

**பிரதான் மந்திரி மாத்ரி வந்தனா யோஜனா** (PMMVY - தலைமையமைச்சரின் அன்னை பாதுகாப்பு திட்டம்), இந்திய ஒன்றிய அரசால் நடத்தப்படும் மகப்பேறு நன்மை திட்டமாகும். இத்திட்டம் முன்பு இந்திரா காந்தி மாத்ரித்வா சஹ்யோக் யோஜனா என அறியப்பட்டது. இத்திட்டம் பெண்கள் மற்றும் குழந்தைகள் மேம்பாட்டு அமைச்சகத்தால் செயல்படுத்தப்படுகிறது. இது 19 வயது அல்லது அதற்கு மேற்பட்ட கருவுற்ற மற்றும் பாலூட்டும் பெண்களுக்கு முதல் குழந்தை பிறப்பின்போது, சில விதிகளுக்குட்பட்டு பணப் பரிமாற்றம் செய்யும் திட்டமாகும். இது மகப்பேறு, குழந்தை வளர்ப்பின்போது பெண்களுக்கு ஏற்படும் ஊதிய இழப்புக்கான ஒரு பகுதி ஊதிய இழப்பீட்டை வழங்குவதுடன் பாதுகாப்பான குழந்தை பிறப்பு, நல்ல ஊட்டச்சத்துடன் கூடிய உணவு நடைமுறைகளுக்கான சூழ்நிலைகளை ஏற்படுத்துகிறது. 2013 ஆம் ஆண்டில், இந்தத் திட்டம் தேசிய உணவுப் பாதுகாப்புச் சட்டம், 2013 இன் கீழ் கொண்டு வரப்பட்டது. இது சட்டத்தில் கூறப்பட்டுள்ள பேறுகாலப் பணப்பலனை வழங்குவதைச் செயல்படுத்துகிறது. தகுதியுடைய பயனாளிகள் மருத்துவமனைகளில் பிள்ளை பெற்றுக்கொள்வதற்காக ஜனனி சுரக்ஷா யோஜனா (JSY) திட்டததின் கீழ் வழங்கப்படும் ஊக்கத்தொகையைப் பெறுவார்கள். JSY இன் கீழ் பெறப்பட்ட ஊக்கத்தொகை மகப்பேறு நலன்களுக்காக கணக்கிடப்படும். இதனால் சராசரியாக ஒரு பெண்ணுக்கு கிடைக்கும்.  
இந்தத் திட்டம், மறுபெயரிடப்பட்ட மகப்பேறு நன்மைகள் திட்டம் முழு தேசத்தையும் உள்ளடக்கும் வகையில் அமைக்கப்பட்டுள்ளது. பிரதமர் நரேந்திர மோடி, தனது 2017 புத்தாண்டு உரையில், நாட்டின் 650 மாவட்டங்களுக்கு இத்திட்டம் விரிவுபடுத்தப்படும் என்று அறிவித்தார். உலகில் மகப்பேறு இறப்புகளில் 17% இந்தியாவில் இருப்பதால் இந்த அறிவிப்பு முக்கியத்துவம் பெறுகிறது. நாட்டின் மகப்பேறு இறப்பு விகிதம் 100,000 பிறப்புகளுக்கு 113 ஆக உள்ளது, அதேசமயம் குழந்தை இறப்பு 1,000 பிறப்புகளுக்கு 32 என மதிப்பிடப்பட்டுள்ளது. அதிக தாய் மற்றும் சிசு இறப்புக்கான முதன்மைக் காரணங்களில் கர்ப்பம் மற்றும் பிரசவத்தின் போது மோசமான ஊட்டச்சத்து மற்றும் போதிய மருத்துவ பராமரிப்பு ஆகியவை அடங்கும்.
# பிரதான் மந்திரி மாத்ரி வந்தனா யோஜனா

## வரலாறு

இந்த திட்டத்தின் பெயர் இரண்டு முறை மாற்றங்களுக்கு உட்பட்டது. 2014 இல், திட்டத்தின் பெயரிலிருந்து "இந்திரா காந்தி"யானது நீக்கப்பட்டது. 2017 இல், "பிரதான் மந்திரி" சேர்க்கப்பட்டது, தற்போது பிரதான் மந்திரி மாத்ரி வந்தனா யோஜனா (PMMVY) ஆனது.
# பிரதான் மந்திரி மாத்ரி வந்தனா யோஜனா

## காலக்கோடு

| 2010 | 50 |
| --- | --- |
| 2015 | 200~ |
| 2017 | 650 (நாடு முழுவதும்) |
# பிரதான் மந்திரி மாத்ரி வந்தனா யோஜனா

## நோக்கங்கள்

- கர்ப்பம், பிரசவம் மற்றும் பாலூட்டும் போது தகுந்த நடைமுறை, பராமரிப்பு மற்றும் மருத்துவமனை சேவைப் பயன்பாட்டை ஊக்குவித்தல்
- முதல் ஆறு மாதங்களுக்கு ஆரம்ப மற்றும் பிரத்தியேகமான தாய்ப்பால் உட்பட (உகந்த) ஊட்டச்சத்து மற்றும் உணவு முறைகளைப் பின்பற்ற பெண்களை ஊக்குவித்தல்; மற்றும்
- கர்ப்பிணி மற்றும் பாலூட்டும் தாய்மார்களுக்கு மேம்படுத்தப்பட்ட ஆரோக்கியம் மற்றும் ஊட்டச்சத்துக்கான பண ஊக்கத்தொகைகளை வழங்குதல்.  
IGMSY மாநில அரசுகளுக்கு மானியமாக நிதி உதவி வழங்குகிறது.
# பிரதான் மந்திரி மாத்ரி வந்தனா யோஜனா

## தகுதி நிபந்தனைகள் மற்றும் நிபந்தனைகள்

முதலில், இந்தத் திட்டம் தேசிய உணவுப் பாதுகாப்புச் சட்டம், 2013ன் கீழ் கொண்டு வரப்பட்டது, இந்தச் சட்டத்தில் கூறப்பட்டுள்ள ₹6,000 (US$84) ரொக்கப் பேறுகாலப் பலன்களை வழங்குவதற்காகச் செயல்படுத்தப்பட்டது.[2] பின்னர், ஊதியத்துடன் கூடிய மகப்பேறு விடுப்பு பெறுபவர்கள் தவிர, 19 வயது மற்றும் அதற்கு மேற்பட்ட அனைத்து கர்ப்பிணிப் பெண்களும் நிபந்தனையுடன் கூடிய ரொக்கப் பரிமாற்றப் பலன்களை மூன்று தவணைகளில் பெறத் தகுதியுடையவர்கள். தேசிய உணவுப் பாதுகாப்புச் சட்டம் அமலுக்கு வந்த பிறகு, இந்தத் தொகையானது எனத் திருத்தப்பட்டு, தலா என இரண்டு தவணைகளில் செலுத்தப்படும்.
# கியூரியம்(IV) ஆக்சைடு

**கியூரியம்(IV) ஆக்சைடு** (*Curium(IV) oxide*) CmO<sub>2</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். கியூரியம் மற்றும் ஆக்சிசன் தனிமங்கள் சேர்ந்து இச்சேர்மம் உருவாகிறது. கியூரியத்தின் அனைத்து ஓரிடத்தான்களும் மனிதனால் உருவாக்கப்பட்டவை என்பதால் இயற்கையில் கியூரியம்(IV) ஆக்சைடு தோன்றுவதில்லை.
# கியூரியம்(IV) ஆக்சைடு

## தயாரிப்பு

- நேரடியாக பகுதிக்கூறுகள் இணைந்து வினைபுரிவதால் கியூரியம்(IV) ஆக்சைடு உருவாகிறது. இதற்காக உலோக கியூரியம் ஆக்சிசன் சூழலில் காய்ச்சிப் பதனிட்டு வினைக்கு உட்படுத்தப்படுகிறது. :  
::  
- கியூரியம்(III) ஐதராக்சைடு மற்றும் கியூரியம்(III) ஆக்சலேட்டு ஆகியவையும் கியூரியம்(IV) ஆக்சைடு தயாரிப்புக்குப் பயன்படுத்தப்படுகின்றன:  
::  
::  
- கியூரியம்(III) ஆக்சைடை ஆக்சிசன் சூழலில் 650 பாகை செல்சியசு வெப்பநிலைக்கு சூடுபடுத்தி தயாரிப்பது மற்றொரு முறையாகும்:  
::
# கியூரியம்(IV) ஆக்சைடு

## இயற்பியல் பண்புகள்

கியூரியம்(IV) ஆக்சைடு கருப்பு நிறப் படிகங்களாக உருவாகிறது. இது நீரில் கரையாது. சேர்மத்தின் படிகங்கள் கனசதுரப் படிக அமைப்பில் Fm3m இடக்குழுவில் புளோரைட்டு அமைப்பில் உள்ளன.
# கியூரியம்(IV) ஆக்சைடு

## வேதியியல் பண்புகள்

கனிம அமிலங்களுடன் கியூரியம்(IV) ஆக்சைடு வினைபுரிந்து கியூரியம்(III) உப்புகளை உருவாக்குகிறது.
# கியூரியம்(IV) ஆக்சைடு

## பயன்கள்

இச்சேர்மம் ஐசோடோபிக் மின்னோட்ட மூலங்களின் உற்பத்திக்காகவும், தாண்டல்கியூரியம் தனிமங்களின் தயாரிப்பிற்கான இலக்காகவும் பயன்படுத்தப்படுகிறது.
# புக்கிட் மெர்தாஜாம் தொடருந்து நிலையம்

**புக்கிட் மெர்தாஜாம் தொடருந்து நிலையம்** (ஆங்கிலம்: *Bukit Mertajam Railway Station* மலாய்: *Stesen Keretapi Bukit Mertajam*); சீனம்: 大山脚火车站) என்பது தீபகற்ப மலேசியா, பினாங்கு, மத்திய செபராங் பிறை மாவட்டம், புக்கிட் மெர்தாஜாம் நகரில் உள்ள ஒரு தொடருந்து நிலையம் ஆகும். இந்த நிலையம் புக்கிட் மெர்தாஜாம் மற்றும் அதன் சுற்றுப்புறங்களுக்குச் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பினாங்கு மாநிலத்தின் புக்கிட் மெர்தாஜாம் நகரில் இந்த நிலையம் உள்ளது.
# புக்கிட் மெர்தாஜாம் தொடருந்து நிலையம்

## பொது

- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், புக்கிட் மெர்தாஜாம் நகரில் புதிய தொடருந்து நிலையம் கட்டப்பட்டது. 2015-இல் செயல்படத் தொடங்கிய இந்த நிலையம், கேடிஎம் இடிஎஸ்; கேடிஎம் கொமுட்டர் நிறுவனங்களின் தொடருந்துகளால் சேவை செய்யப் படுகிறது.  
பழைய நிலையத்திற்கு மேற்கே பெர்மாத்தாங் ராவா (*Permatang Rawa*) புறநகர்ப் பகுதியில் புதிய நிலையம் அமைந்துள்ளது. புக்கிட் மெர்தாஜாம் தொடருந்து நிலையத்திற்கு மின்சார தொடருந்து சேவை 11 சூலை 2015-இல் அறிமுகம் செய்யப்பட்டது.  
கோலாலம்பூரில் இருந்து வரும் தொடருந்துகள் மதியம் 1:05 மணிக்கும், பாடாங் பெசாரில் இருந்து வரும் தொடருந்துகள் மாலை 5:15 மணிக்கும் வரும். புக்கிட் மெர்தாஜாம் தொடருந்து நிலையத்தின் தெற்கில் தொடருந்து நிலையம்; வடக்கில் தொடருந்து நிலையம்; மேற்கில் தொடருந்து நிலையத்திற்கான கிளைப் பாதையும் உள்ளன.
# புக்கிட் மெர்தாஜாம் தொடருந்து நிலையம்

## புக்கிட் மெர்தாஜாம் நகரம்

புக்கிட் மெர்தாஜாம் (*Bukit Mertajam*) பினாங்கு, மத்திய செபராங் பிறை மாவட்டத்தில் அமைந்துள்ள நகரம். மலேசியாவில் தமிழர்கள் வரலாற்றுத் தடம் பதித்த முக்கியமான இடங்களில் இதுவும் ஒன்றாகும். 1900-ஆம் ஆண்டுகளில் இங்கு வாழ்ந்த தமிழர்கள் இந்த நகரத்தை **சுங்குரும்பை** என்று அழைத்தார்கள்.  
சுங்கை (*Sungei*) என்றால் மலாய் மொழியில் ஆறு; ரும்பை (*Rumbai*) என்றால் உயர்ந்த வகை வாசனைச் செடி. இத்தகைய வாசனைச் செடிகள் ஆற்றங்கரை ஓரங்களில் அதிகமாக இருந்ததால் சுங்குரும்பை என்று பெயராகியது. பிரித்தானியர்களும், சீனர்களும் புக்கிட் மெர்தாஜாம் என்று அழைத்தனர்.
# புக்கிட் மெர்தாஜாம் தொடருந்து நிலையம்

## புக்கிட் மெர்தாஜாம் நகரம்

### செரோக் தெக்குன் கல்வெட்டு

செபராங் பிறை மாவட்டத்தின் நிர்வாக மையமாக விளங்கும் புக்கிட் மெர்தாஜாம்; அண்மைய காலங்களில் அபிரிதமான வளர்ச்சி கண்டு வருகிறது. அதே சமயத்தில் மக்கள் தொகையும் பெருகி வருகிறது. 2019-ஆம் ஆண்டில் அதன் மக்கள் தொகை 212,300.  
இங்குதான் 1845-ஆம் ஆண்டில் செரோக் தெக்குன் கல்வெட்டு நினைவுச் சின்னம் *(Cherok Tok Kun Inscription)* கண்டுபிடிக்கப்பட்டது. பல்லவம்; தமிழ்; சமஸ்கிருதம் ஆகிய மூன்று மொழிகளில் எழுதப்பட்ட கி.பி. 600-ஆம் ஆண்டுக் காலத்துக் கருங்கல் கல்வெட்டு. ரமணிபரன் எனும் ரமவுனிபா பல்லவ மன்னர் ஆட்சி செய்ததை அந்தக் கல்வெட்டு நினைவூட்டுகிறது.  
புக்கிட் மெர்தாஜாம் எனும் பெயர் மெர்தாஜாம் மலை எனும் பெயரில் இருந்து மருவியதாகச் சொல்லப் படுகிறது. மலாய் மொழியில் மெர்தாஜாம் என்றால் கூர்மை என்று பொருள். புக்கிட் மெர்தாஜாம் என்றால் கூர்மையான மலை என்று பொருள். மெர்தாஜாம் மலையின் உச்சிப் பாகம் மிக கூர்மையான நிலப்பரப்பைக் கொண்டு இருந்ததால் அதற்கு அந்தப் பெயர் வந்ததாகச் சொல்லப் படுகிறது.
# இளங்கலை ஆசிய ஆய்வுகள்

**இளங்கலை ஆசிய ஆய்வுகள்** (*Bachelor of Asian Studies*) என்பது ஆசியப் படிப்புகளுக்கான ஓர் இளநிலைப் பட்டம் ஆகும். இப்படிப்பு 3 அல்லது 4 ஆண்டுகளில் நிறைவடையும்.  
இளங்கலை ஆசியப் படிப்புக்கு பெரும்பாலும் மாணவர்கள் அரபு, சீனம், இந்தி, இந்தோனேசிய, ஜப்பானிய, கொரியன், தாய், லாவோ, உருது, பாரசீகம் அல்லது வியட்நாமி போன்ற ஒரு ஆசிய மொழியை ஆழமாகப் படிக்க வேண்டும்.  
பி.ஏ. பட்டதாரிகள் பொதுவாக ஆசிய வரலாறு, ஆசிய அரசியல் மற்றும் சர்வதேச உறவுகள் மற்றும்/அல்லது ஆசிய மதம் போன்ற ஆசியாவின் ஒன்று அல்லது அதற்கு மேற்பட்ட அம்சங்களில் அடிப்படை அறிவைப் பெறுவார்கள்.  
இம்மாணவர்கள் ஒரு ஆசிய கலாச்சாரத்தை மேம்பட்ட நிலைக்கு படிக்க வேண்டியிருக்கும்.
# புக்கிட் தெங்கா தொடருந்து நிலையம்

**புக்கிட் தெங்கா தொடருந்து நிலையம்** (ஆங்கிலம்: *Bukit Tengah Railway Station* மலாய்: *Stesen Keretapi Bukit Tengah*); சீனம்: 武吉登雅火车站) என்பது தீபகற்ப மலேசியா, பினாங்கு, மத்திய செபராங் பிறை மாவட்டம், புக்கிட் தெங்கா நகரில் உள்ள ஒரு தொடருந்து நிலையம் ஆகும். இந்த நிலையம் புக்கிட் தெங்கா மற்றும் அதன் சுற்றுப் புறங்களுக்குச் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பினாங்கு மாநிலத்தின் புக்கிட் தெங்கா நகரில் இந்த நிலையம் உள்ளது.
# புக்கிட் தெங்கா தொடருந்து நிலையம்

## பொது

- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், புக்கிட் தெங்கா நகரில் புதிய தொடருந்து நிலையம் கட்டப்பட்டது. 2015-இல் செயல்படத் தொடங்கிய இந்த நிலையம் கேடிஎம் கொமுட்டர் தொடருந்துகளால் சேவை செய்யப் படுகிறது. கேடிஎம் இடிஎஸ் தொடருந்துகள் இந்த நிலையத்தில் நிற்பது இல்லை.
# புக்கிட் தெங்கா தொடருந்து நிலையம்

## பொது

### புக்கிட் தெங்கா சாலை

புக்கிட் மெர்தாஜாம் (*Bukit Mertajam*) பெரிய நகரத்தின் 14000 எனும் அஞ்சல் குறியீட்டைப் பகிர்ந்து கொள்ளும் எல்லைக்குள் இந்த நகரம் அமைந்துள்ளது. புக்கிட் தெங்காவில் உள்ள பண்டார் பாரு (*Bandar Baru*) எனும் சிறுநகரம் இப்போது ஐகான் சிட்டி (*Icon City*) என்று அழைக்கப்படுகிறது.  
புக்கிட் தெங்கா சாலை (*Bukit Tengah Road*), நகரின் மையப்பகுதி வழியாக செல்லும் முக்கிய கூட்டரசு சாலையாக அமைகிறது.  
இந்தச் சாலை வடமேற்கில் செபராங் பிறை (*Seberang Perai*), பட்டர்வொர்த் (*Butterworth*), பிறை (*Perai*) நகரங்கள்; கிழக்கில் புக்கிட் மெர்தாஜாம் (*Bukit Mertajam*) நகரம்; தெற்கில் ஜூரு (*Juru*) சிம்பாங் அம்பாட் (*Simpang Ampat*) போன்ற முக்கிய நகரங்களை இணைக்கிறது.
# சுமந்த பருவா

**சுமந்த பருவா** (Sumanta Baruah) இந்தியாவைச் சேர்ந்த ஒரு கேலிச்சித்திர வரைஞர் ஆவார். இவரது கேலிச்சித்திரங்கள் தற்போதைய அறிவியல், அறிவியல் நிருபர், இரெசனன்சு, விக்யான் இயெயூட்டி, திரிசுட்டி, சத்சோரி, அசாம் சயின்சு சொசைட்டி செய்தி இதழ், பிராந்திக்கு, கோனிட் சோரா, எனசோரி மற்றும் சாகிட்யா.ஆர்கு ஆகியவற்றில் வெளியிடப்பட்டுள்ளன. இவரது கேலிச்சித்திரங்கள் இரண்டு பன்னாட்டு கேலிச்சித்திர திருவிழாக்களில் காட்சிப்படுத்தப்பட்டுள்ளன: 2006 ஆம் ஆண்டில் கிரீசு நாட்டில் நடைபெற்ற 3 ஆவது ரோட்சு பன்னாட்டு கேலிச்சித்திரக் கண்காட்சியும் ஈரான் நாட்டில் நடைபெற்ற பன்னாட்டு கேலிச்சித்திர திருவிழாவும் அவ்விரண்டு திருவிழாக்களாகும்.
# சுமந்த பருவா

## படைப்புகள்

அறிவியல், சுற்றுச்சூழல், கணிதம், அரசியல் மற்றும் சமூகம் என பல்வேறு தலைப்புகளில் சுமந்த பரூவா கேலிச்சித்திரங்களை வரைகிறார்.
# அல்ஜியா

***அல்ஜியா*** என்பது தென்கிழக்கு ஆசியாவில் காணப்படும் நிம்பாலிடே குடும்பத்தில் உள்ள கெலிகோனினே என்ற துணைக்குடும்பத்தின் பட்டாம்பூச்சி பேரினமாகும். இதன் சிற்றினங்கள் மியான்மர் முதல் நியூ கினியா வரையில் காணப்படுகின்றன.
# அல்ஜியா

## சிற்றினங்கள்

*அல்ஜியா* பேரினத்தில் 3 சிற்றினங்கள் பட்டியலிடப்பட்டுள்ளது:  
- *அல்ஜியா பேசியாட்டா* <small>(சி. & ஆர்.ஃபெல்டர், 1860)</small>
- *அல்ஜியா பெல்தெரி* <small>(கிர்ஷ், 1877)</small> (நியூ கினியா)
- *அல்ஜியா சடிரினா* <small>(சி. & ஆர். பெல்டர், [1867])</small>
# விந்துலா

***விந்துலா*** (*Vindula*) என்பது தென்கிழக்கு ஆசியா மற்றும் ஆத்திரேலியாவில் காணப்படும் நிம்பாலிடே குடும்பத்தில் உள்ள கெலிகோனினே என்ற துணைக்<nowiki/>குடும்பத்தின் பட்டாம்பூச்சிகளின் ஒரு பேரினம் ஆகும். இந்த பட்டாம்பூச்சிகள் பால் ஈருருமை தன்மையுடையன.
# விந்துலா

## சிற்றினங்கள்

விந்துலா பேரினத்தில் 4 சிற்றினங்கள் வரிசைப்படுத்தப்பட்டது:  
- *விந்துலா அர்சினோ* <small>(கிராமர், 1777)</small>
- *விந்துலா டிஜோன்* <small>(எரிக்சன், 1834)</small>
- *விந்துலா எரோட்டா* <small>(பேப்ரிசியஸ், 1793)</small>
- *விந்துலா சபோர்* <small>(காட்மேன் & சால்வின், 1888)</small>
# கார்தியா

***கார்தியா*** (*Cartea*) என்பது ரியோடினிடே குடும்பத்தில் உள்ள ஒரு பட்டாம்பூச்சி பேரினமாகும். இவை புது அயன மண்டலப் பகுதியில் வாழ்கின்றன.
# கார்தியா

## சிற்றினங்கள் பட்டியல்

- *கார்தியா யுக்காயாலா* தியெம், 1907 பெரு .
- *கார்தியா விடுலா* (ஹெவிட்சன், [1852]) பிரேசில் .
# யோமா

***யோமா*** (*Yoma*) என்பது நிம்பாலிட் பட்டாம்பூச்சி பேரினமாகும்.
# யோமா

## சிற்றினங்கள்

*யோமா* பேரினத்தில் இரண்டு சிற்றினங்கள் அங்கீகரிக்கப்பட்டுள்ளன:  
- *யோமா அல்ஜினா* <small>(போயிஸ்டுவல், 1832)</small> (நியூ கினி மற்றும் சுற்றியுள்ள தீவுகள்)
- *யோமா சபீனா* <small>(கிராமர், [1780])</small> – ஆத்திரேலிய களவாடி (தென்கிழக்கு ஆசியாவிலிருந்து ஆத்திரேலியா வரை பரவலாக)
# கியூரியம்(IV) புளோரைடு

**கியூரியம்(IV) புளோரைடு** (*Curium(IV) fluoride*) CmF<sub>4</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். கியூரியம் மற்றும் புளோரின் தனிமங்கள் சேர்ந்து இச்சேர்மம் உருவாகிறது.
# கியூரியம்(IV) புளோரைடு

## தயாரிப்பு

கியூரியம்(III) புளோரைடு சேர்மத்துடன் தனிமநிலை புளோரினை 400 பாகை செல்சியசு வெப்பநிலையில் புளோரினேற்றம் செய்து கியூரியம்(IV) புளோரைடு தயாரிக்கப்படுகிறது.  
::
# கியூரியம்(IV) புளோரைடு

## இயற்பியல் பண்புகள்

கியூரியம்(IV) புளோரைடு சேர்மமானது Cm<sup>4+</sup> மற்றும் F<sup>−</sup> அயனிகளால் ஆனதாகும். பழுப்பு நிறத்தில் ஒரு திண்மநிலைப் பொருளாக இது உருவாகிறது. C2/c (எண். 15) என்ற இடக்குழுவும் ஒற்றைச்சரிவச்சு படிக அமைப்பையும் இது கொண்டுள்ளது. மேலும் a = 1250 பைக்கோமீட்டர், b = 1049 பைக்கோமீட்டர் மற்றும் c = 818 பைக்கோமீட்டர் என்ற அளவுகள் இதன் அணிக்கோவை அளவுருக்களாக உள்ளன.
# சுக்காம்பட்டி வாஸ்தீசுவரர் கோயில்

**வாஸ்தீஸ்வரர் கோயில்** என்பது இந்திய தீபகற்பத்தின் தமிழ்நாடு மாநிலத்தில் திண்டுக்கல் மாவட்டத்தின் அகரம் பகுதிக்கு அருகிலுள்ள சுக்காம்பட்டி புறநகர்ப் பகுதியில் அமைந்துள்ள ஒரு சிவன் கோயில் ஆகும்.  
கடல் மட்டத்திலிருந்து சுமார் 280 மீட்டர் உயரத்தில் அமைந்துள்ள வாஸ்தீஸ்வரர் கோயிலின் புவியியல் ஆள்கூறுகள், ஆகும்.  
வாஸ்தீசுவரர், விசாலாட்சி, இலட்சுமி, சரசுவதி, விநாயகர், முருகன், பஞ்சமுக ஆத்ம ஆஞ்சநேயர், வாராஹி அம்மன், காஞ்சி பெரியவா தியான மண்டபம் ஆகியவை இக்கோயிலின் முக்கிய சன்னதிகளாகும்.
# கியூரியம்(III) அயோடைடு

**கியூரியம்(III) அயோடைடு** (*Curium(III) iodide*) CmI<sub>3</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். கியூரியம் மற்றும் அயோடின் தனிமங்கள் சேர்ந்து இச்சேர்மம் உருவாகிறது. கியூரியத்தின் அனைத்து ஓரிடத்தான்களும் செயற்கையாக மட்டுமே தயாரிக்கப்படுவதால், இச்சேர்மம் இயற்கையில் தோன்றுவதில்லை.
# கியூரியம்(III) அயோடைடு

## தயாரிப்பு

தனிமநிலை கியூரியமும் அயோடினும் சேர்ந்து வினைபுரிந்தால் கியூரியம்(III) அயோடைடு உருவாகிறது.  
::  
கியூரியம்(III) குளோரைடு சேர்மத்துடன் அமோனியம் அயோடைடு வினைபுரிவதாலும் கியூரியம்(III) அயோடைடு உருவாகிறது:  
::
# கியூரியம்(III) அயோடைடு

## இயற்பியல் பண்புகள்

கியூரியம்(III) அயோடைடு என்பது Cm<sup>3+</sup> மற்றும் I<sup>−</sup> அயனிகளைக் கொண்ட நிறமற்ற அயனிச் சேர்மமாகும். ஓர் அலகு செல்லிற்கு ஆறு அலகுகள் கொண்டு அணிக்கோவை அளவுருக்கள் a = 744 பைக்கோமீட்டர் மற்றும் c = 2040 பைக்கோமீட்டர் உடன் R3 என்ற இடக்குழுவில் (எண். 148) அறுகோண படிக அமைப்புடன் வெள்ளை நிற படிகங்களாக உருவாகிறது. இதன் படிக அமைப்பு பிசுமத்(III) அயோடைடுடன் ஒத்த சமநிலையில் உள்ளது.
# சம்சாத்து உசைன்

**சம்சாத்து உசைன்** (*Shamshad Hussain*) இந்தியாவைச் சேர்ந்த ஓர் ஓவியர் ஆவார். 1946 ஆம் ஆண்டில் இவர் பிறந்தார். மக்புல் ஃபிதா உசைன் எனப்படும் எம்.எஃப் உசைனின் மகனாகவும் இவர் அறியப்படுகிறார்.